Diari Oficial de la Generalitat Valenciana


Sumari del DOGV 8653, del 09-10-2019 (2019/9623)

DECRET 227/2019, de 7 d'octubre, del Consell, de concessió de la Distinció de la Generalitat al Mèrit Empresarial i Social a la Confederació Empresarial de la Comunitat Valenciana (CEV).
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8653

Data del DOGV
:   09-10-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/9623


Data del document
:   07-10-2019

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 227/2019, de 7 d'octubre, del Consell, de concessió de la Distinció de la Generalitat al Mèrit Empresarial i Social a la Confederació Empresarial de la Comunitat Valenciana (CEV). [2019/9623]  
 El Decret 131/2016, de 7 d'octubre, del Consell, va crear la Distinció de la Generalitat al Mèrit Empresarial i Social per a reconéixer la tasca i trajectòria d'aquelles persones o entitats que han destacat pel seu treball, vocació o compromís amb el creixement intel·ligent, responsable i sostenible de la Comunitat Valenciana.  
La CEV és, des de la creació, en 1977, una de les principals entitats representatives del sector empresarial valencià; en l'àmbit provincial en una primera etapa, com a Confederació Empresarial Valenciana, i en l'àmbit autonòmic, com a Confederació Empresarial de la Comunitat Valenciana integrada per CEV Castelló, CEV València i CEV Alacant, a partir de 2017.  
Al llarg de tot aquest període, la CEV ha exercit un paper fonamental com a representant qualificada de la societat civil valenciana, i és una de les principals interlocutores amb què compta la Generalitat per a avançar cap a l'objectiu comú de consolidar un clima favorable per al creixement i la competitivitat de les empreses valencianes, impulsar la creació d'ocupació i promoure el desenvolupament sostenible de la Comunitat Valenciana.  
Per la defensa dels interessos valencians en les organitzacions empresarials d'àmbit nacional de les quals forma part; per la presència en tota mena d'òrgans i fòrums, públics i privats, per a canalitzar les demandes i les aspiracions dels seus membres; pels importants serveis de suport que presta als agents de l'economia valenciana; pel seu compromís amb la millora de la formació, la innovació i la internacionalització del teixit productiu valencià; per la imprescindible tasca com a interlocutora en el diàleg social i institucional, i pel seu suport a les reivindicacions valencianes en matèries com infraestructures i finançament, la CEV és un element decisiu per a la vertebració de la societat civil valenciana.  
Per això, com a reconeixement a la seua tasca d'impuls, promoció i defensa de les empreses valencianes, i del desenvolupament econòmic i social de la Comunitat Valenciana, prèvia deliberació del Consell, en la reunió de 7 d'octubre de 2019,  
  
  
DECRETE  
  
Concedir la Distinció de la Generalitat al Mèrit Empresarial i Social a la Confederació Empresarial de la Comunitat Valenciana (CEV).  
  
  
València, 7 d'octubre de 2019  
  
El president de la Generalitat,  
XIMO PUIG I FERRER